《月丹花》
宋代·董嗣杲

朱砂炼椀质轻盈，知是蟾宫几杵成。槁蒂秀钟天种艳，碾光辉映御袍荣。

叶沿绿刺星星劲，心结黄芽粟粟明。皓魄正圆花正丽，相看无语说长生。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。